หนุ่มกายงาม สาวกล้ามสวย
(ภาพจาก : ,เฟซบุ๊กสมาคมกีฬาเพาะกายและฟิตเนสแห่งประเทศไทย,),หนึ่งในผู้บริหารสมาคมกีฬาที่ผมชื่นชมศรัทธาในการทำงานมากที่สุด ต้องมีชื่อของคนคนนี้อยู่อย่างแน่นอน,สำหรับ คุณศุกรีย์ สุภาวรียกุล นายกสมาคมกีฬาเพาะกายและฟิตเนส แห่งประเทศไทย ผู้ปลุกชีพให้กีฬาชนิดนี้กลับมามีกระแสคึกคักในสังคมไทย,สมัยก่อนเรามักมองว่า การเล่นกล้าม หรือ การเพาะกาย เป็นเรื่องไกลตัว เป็นเรื่องของดารา นักแสดง นายแบบ หรือนักกีฬาชนิดนั้นๆ,โดยเฉพาะสามัญชนคนธรรมดาส่วนใหญ่จะเข้าไม่ถึง หรือมองว่าพวกมีหุ่น กล้ามปู เป็นตัวประหลาด เป็นพวกแปลกแยก ไม่เหมือนมนุษย์มนาทั่วไป,ซึ่งความจริงแล้วเป็นความเชื่อผิดๆที่ตีกรอบให้กีฬาเพาะกายจำกัดอยู่ในวงแคบๆ,คุณศุกรีย์ คือคนที่เข้ามาทลายกำแพงนั้น ดึงเอากีฬาเพาะกายและฟิตเนสเข้ามาใกล้คนไทย สร้างกระแสความนิยมให้แก่ผู้คนหันมาใส่ใจสุขภาพ ด้วยการดูแลบุคลิก รูปร่างของตัวเองให้ดูดีอยู่ตลอดเวลา,ปลูกฝังแนวความคิดที่ว่าการเล่นกล้าม หรือเพาะกาย ไม่จำเป็นต้องเล่นให้ใหญ่โตน่ากลัวเป็นยักษ์ปักหลั่น แต่เล่นให้กล้ามเนื้อแข็งแรง หัวใจแข็งแกร่ง มองแล้วดูดีมีความฟิต&เฟิร์ม ในตัวเป็นพอแล้ว,นั่นจึงทำให้กระแสการเล่นกีฬาเพาะกายเพื่อเสริมกล้ามเนื้อให้สวยงาม เป็นที่ฮิตมากสำหรับคนรุ่นใหม่,และแน่นอนว่าเมื่อได้ออกกำลังกายจนมีรูปร่างที่สวยงาม หลายคนก็อยากมีเวทีที่จะได้พิสูจน์ตัวเองสักครั้งหลังจากฟิตร่างกายมาเป็นระยะเวลาหนึ่ง,โปรเจกต์ หนุ่มกายงาม สาวกล้ามสวย ซึ่งจัดโดยสมาคมกีฬาเพาะกายและฟิตเนสแห่งประเทศไทย โดยมีคุณศุกรีย์ ประมุขเพาะกายไทย เป็นโต้โผริเริ่มการจัดกิจกรรมนี้ขึ้นมา,จุดประสงค์หลักก็เพื่อเป็นเวทีที่เปิดกว้างให้กับคนไทยที่ออกกำลังกาย ได้มีโอกาสมาขึ้นเวที พิสูจน์หุ่นของตัวเอง และยังเป็นการเริ่มต้นของการเข้าสู่ทีมชาติในอนาคต,โดยปีนี้หนุ่มกายงาม สาวกล้ามสวย จัดขึ้นเป็นปีที่ 6 แล้ว ภายใต้การสนับสนุนจากสำนักงานกองทุนสนับสนุนสร้างเสริมสุขภาพไทย (สสส.),ถือเป็นอีกหนึ่งโครงการใน เพาะกายทุกวัย สดใสทุกวัน เพื่อต้องการให้คนไทยหันมาสนใจการออกกำลังกายเพื่อสุขภาพมากขึ้น,สำหรับกิจกรรม หนุ่มกายงาม สาวกล้ามสวย จะมีขึ้นในวันที่ 9-10 ธ.ค.นี้ ที่ ลานน้ำพุ ชั้นจี ห้างสรรพสินค้าพรอมมานาด รามอินทรา,ผู้ที่สนใจจะเข้าร่วมประกวด ปีนี้คงไม่ทันแล้ว เพราะมีคนสมัครเต็มจำนวนไปเรียบร้อย และปิดรับสมัครไปในช่วงสิ้นเดือนที่ผ่านมา,ครั้งนี้จะมีการแข่งขันทั้งหมด 18 รุ่น และรุ่นที่ถือเป็นไฮไลต์และได้รับความนิยมในการลงชิงชัยมากที่สุดก็คือ รุ่น คุณพ่อยังแจ๋ว คุณแม่ยังเจ๋ง,เรียกว่าคนที่เป็นพ่อ-แม่ จะได้มีโอกาสมาพิสูจน์ว่าแม้ตัวเองมีลูกแล้ว ถ้าใส่ใจและรักจริงในการออกกำลังกายเพื่อสุขภาพ หุ่นก็สามารถเป๊ะเว่อร์ เหมือนหนุ่มสาววัย 20 ต้นๆได้เสมอ,ใครที่อยากสร้างแรงบันดาลใจในการดูแลรูปร่างให้ดูดีมีคาแรกเตอร์ กระชากวัย,ก็ลองมาชมการประกวด หนุ่มกายงาม สาวกล้ามสวย ในวันหยุดสุดสัปดาห์นี้กันได้,บี บางปะกง
หนึ่งในผู้บริหารสมาคมกีฬาที่ผมชื่นชมศรัทธาในการทำงานมากที่สุด ต้องมีชื่อของคนคนนี้อยู่อย่างแน่นอน สำหรับ คุณศุกรีย์ สุภาวรียกุล นายกสมาคมกีฬาเพาะกายและฟิตเนส แห่งประเทศไทย ผู้ปลุกชีพให้กีฬาชนิดนี้กลับมามีกระแสคึกคักในสังคม
เรียงหน้าชน,บี บางปะกง,เพาะกาย,ศุกรีย์ สุภาวรียกุล,อื่นๆ